Diari Oficial de la Generalitat Valenciana


Sumari del DOGV 7571, del 15-07-2015 (2015/6244)

Notificació de la sentència dictada en el procediment de divorci contenciós número 1745/2013.
---------------------------------------------------------------------------------------------

### Dades del document

Número de DOGV
:   7571

Data del DOGV
:   15-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6244


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1745/2013. [2015/6244]  
De: Orkia Kroussa.  
Procuradora: Marta García Alfonso.  
Contra: Abdella Si Lakhal.  
Pedro Moya Donate, secretari del Jutjat de Primera Instància número 7 de Castelló de la Plana, faig saber que en el juí a què es fa referència s'ha dictat la resolució que té el text que, literalment, diu  
  
«Sentència número 392/2015  
Castelló de la Plana, 22 de maig de 2015  
Estime parcialment la demanda formulada per la procuradora senyora García Alonso, en nom i representació d'Orkia Kroussa contra Abdella Si Lakhal, declare dissolt per divorci el matrimoni dels expressats litigants, amb tots els efectes legals, i adopte les mesures següents:  
  
1. S'atribuïx a la mare la guarda, custòdia i la pàtria potestat sobre la filla menor comuna, F.  
2. Es priva el pare de la pàtria potestat respecte de la filla menor.  
3. No s'establix cap règim de visites entre el pare i la filla menor.  
  
4. El pare abonarà, en concepte de pensió d'aliments per a la seua filla, la suma de 150 euros, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
  
5. Els progenitors abonaran per mitat els gastos extraordinaris necessaris que genere la filla.  
Tot això sense fer un pronunciament exprés de condemna en costes.  
  
Notifiqueu esta resolució a les parts, i feu-los saber que en contra es pot interposar recurs d'apel·lació en el termini de 20 dies.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència que pronuncie, mane i firme.  
Publicació. L'anterior sentència ha sigut llegida i publicada pel jutge que l'ha dictada, mentres estava constituït en audiència pública, en el mateix dia del seu pronunciament, davant del secretari judicial. En done fe.»  
  
Atés que es desconeix el domicili o la residència actuals de la part demandada, per Sentència de data 22 de maig de 2015, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis del jutjat, per a portar a efecte la diligència de notificació de la sentència a la part demandada, Abdella Si Lakhal.  
  
Castelló de la Plana, 22 de maig de 2015.- El secretari judicial: Pedro Moya Donate.